CELEX: 32004R1117
Language: hu
Date: 2004-06-16 00:00:00
Title: A Bizottság 1117/2004/EK rendelete (2004. június 16.) a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában egyes strukturális vagy környezetvédelmi közvetlen támogatásokra és intézkedésekre alkalmazandó árfolyamok rögzítéséről

17.6.2004   
            
            
               HU
            
            
               Az Európai Unió Hivatalos Lapja
            
            
               L 217/8
            
         
      A BIZOTTSÁG 1117/2004/EK RENDELETE
   
   (2004. június 16.)
   a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában egyes strukturális vagy környezetvédelmi közvetlen támogatásokra és intézkedésekre alkalmazandó árfolyamok rögzítéséről
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó Szerződésre,
   tekintettel a 2004-es évre a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia Európai Unióhoz történő csatlakozását figyelembe vevő, az árfolyam egyes meghatározó ügyleti tényeinek rögzítéséről szóló 2004. április 22-i 751/2004/EK bizottsági rendeletre (1) és különösen annak 1. cikke második bekezdésére,
   mivel:
   
               (1)
            
            
               A 2004-es évre egyes összegek nemzeti valutára történő átváltásakor az árfolyamra alkalmazandó egyes meghatározó ügyleti tények a Cseh Köztársaság, Észtország, Ciprus, Lettország, Litvánia, Magyarország, Málta, Lengyelország, Szlovénia és Szlovákia estében a 2003-as csatlakozási szerződés hatálybalépésekor rögzítésre kerültek. Az alkalmazandó árfolyam megfelel a meghatározó ügyleti tények időpontját megelőző naptári hónap során alkalmazandó árfolyam időarányos átlagának.
            
         
               (2)
            
            
               A 2003-as csatlakozási szerződés 2004. május 1-jén lépett hatályba.
            
         
               (3)
            
            
               Ezért rögzíteni kell a 2004-es évben az érintett összegekre és támogatásokra a 2004 áprilisában alkalmazott árfolyamok időarányos átlaga alapján alkalmazandó árfolyamot,
            
         ELFOGADTA EZT A RENDELETET:
   1. cikk
   A 2004-es évben a mellékletben szereplő árfolyamok a Cseh Köztársaságban, Észtországban, Cipruson, Lettországban, Litvániában, Magyarországon, Máltán, Lengyelországban, Szlovéniában és Szlovákiában az alábbi összegekre alkalmazandók:
   
               a)
            
            
               a 2808/1998/EK bizottsági rendelet (2) 4. cikke (2) bekezdésében említett strukturális vagy környezetvédelmi célú összegek;
            
         
               b)
            
            
               az 1254/1999/EK tanácsi rendelet (3) 4., 5., 6., 11., 13. és 14. cikkében meghatározott jövedelemtámogatások és kifizetések összege a marhahúságazatban;
            
         
               c)
            
            
               a 2529/2001/EK tanácsi rendelet (4) 4., 5. és 11. cikkében meghatározott jövedelemtámogatások és kifizetések összege a juh- és kecskehúságazatban;
            
         
               d)
            
            
               az 1782/2003/EK tanácsi rendelet (5) IV. címe 5. fejezetében meghatározott energianövényekre nyújtott támogatás összege.
            
         2. cikk
   Ez a rendelet az Európai Unió Hivatalos Lapjában való kihirdetését követő harmadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2004. június 16-án.
      
         
            a Bizottság részéről
         
         Franz FISCHLER
         
         
            a Bizottság tagja
         
      
   
   
      (1)  HL L 118., 2004.4.23., 19. o.
   
      (2)  HL L 349., 1998.12.24., 36. o.
   
      (3)  HL L 160., 2004.6.26., 21. o.
   
      (4)  HL L 341., 2004.12.22., 3. o.
   
      (5)  HL L 270., 2003.10.21., 1. o.
   
      MELLÉKLET
      Az 1. cikkben említett árfolyamok
      
                  1 euró = (2004.4.1.–2004.4.30. közötti átlag)
               
            
                  0,586276
               
               
                  ciprusi font
               
            
                  32,531
               
               
                  cseh korona
               
            
                  15,6466
               
               
                  észt korona
               
            
                  250,183
               
               
                  magyar forint
               
            
                  3,45277
               
               
                  litván litas
               
            
                  0,650773
               
               
                  lett lat
               
            
                  0,42512
               
               
                  máltai líra
               
            
                  4,75404
               
               
                  lengyel zloty
               
            
                  238,438
               
               
                  szlovén tolár
               
            
                  40,1304
               
               
                  szlovák korona